पाएं अपने शहर की ताज़ा ख़बरें और फ्री ई-पेपरडाउनलोड करें
वाराणसी. मोदी के संसदीय क्षेत्र वाराणसी में वित्त मंत्री अरुण जेटली ने प्रेस कॉन्फ्रेंस कर अपोजिशन पर निशाना साधा और केंद्र सरकार की उपलब्धियां गिनवाई। जेटली ने कहा, नोटबंदी को लेकर फैलाए गए झूठ की पोल अर्थव्यवस्था में तेजी के आंकड़ों ने खोल दी है। उन्होंने कहा, नोटबंदी को लेकर बस झूठ फैलाने की कोशिश हो रही है। गलत कहा जा रहा था कि नोटबंदी से देश में विकास की रफ्तार रुक जाएगी। फॉर्मल अर्थव्यवस्था में देश आगे बढ़ रहा है। देश खुश है, लेकिन कांग्रेस में उदासीनता है। नोटबंदी का विकास दर पर नहीं हुई कोई असर...
सपा-बसपा की सरकार में विशेष जाति पर दिया जाता है ध्यान
- जेटली ने सपा और बसपा पर निशाना साधते हुए कहा, 'सपा-बसपा ने प्रदेश में एक ऐसा राजनितिक मॉडल लागू कर रखा था, जो समाज को जातीय आधार पर बांटने का काम कर रहा था।
- जेटली ने कहा, इस तरह की राजनीति के खिलाफ अब लोगों में गुस्सा पैदा हो गया है। पहले दौर से सांतवे दौर तक यह देखने को मिला है, जिसमे लोग विकास के साथ है। लोग सपा-बसपा की नीतियों के खिलाफ हुए हैं। - प्रदेश के सपा और बसपा के जातीय आधार पर समाज बंटाने वाले शासन को झेलने के बाद मतदाता अब उनके खिलाफ विद्रोह के मूड में हैं। दोनों सरकारों में विशेष जाति-वर्ग पर ध्यान दिया जाता है। अन्य को अलग कर दिया जाता है।
- सपा-बसपा सरकार में आपराधिक छवि के लोगों को चुनाव में राजनीति का हिस्सा बनाया। सपा भले ही ऐसे लोगों से अलग होने की बात करे, लेकिन बाद में ऐसे ही लोगों को टिकट दे देती है। वहीं, बसपा ने आपराधिक लोगों को टिकट देकर कुछ वर्ग का ध्रुवीकरण करने की कोशिश की है, लेकिन अब ये फार्मूले सफल नहीं होंगे।
राष्ट्रवाद पर बहस होती है तो हम हिस्सा जरूर लेंगे
दिल्ली यूनिवर्सिटी के विवाद के मुद्दे पर जेटली ने कहा, दिल्ली चुनाव हुआ तो चर्च में तोड़फोड़, बिहार चुनाव के पहले अवॉर्ड वापसी हुई। यूपी चुनाव में ऐसे लोग भला कैसे पीछे रहेंगे। उन्होंने कहा, अगर राष्ट्रवाद पर बहस होती है तो हम हिस्सा जरूर लेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn